UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Saaremaal ja Õismäel algab koroonaviiruse antikehade uuring
#000003
Mõlemast piirkonnast kaasatakse juhuvalimi alusel 1080 osalejat, kelle veeniveres uuritakse antikehade olemasolu, et hinnata viirusega kokku puutunud inimeste hulka. Pärast seda uuringut on kavas teha ka üle-eestiline uuring, teatas Tartu Ülikool.
#000005
Kusagil maailmas, sealhulgas Eestis, ei ole täpselt teada, kui palju inimesi on koroonaviirusega nakatunud või sellest põhjustatud haiguse läbi põdenud. Seepärast alustavad Tartu Ülikooli teadlased koostöös Saaremaa ja Õismäe perearstidega juuli lõpuni kestvat seroepidemioloogilist uuringut, mille eesmärk on määrata COVID-19 antikehade olemasolu inimese organismis.
#000006
Antikehad näitavad, kas inimene on COVID-19 läbi põdenud.
#000007
Uurimisrühma tööd juhib nakkushaiguste uurimisele keskendunud Tartu Ülikooli pediaatria õppejõud Piia Jõgi, kelle sõnul on tõenäoliselt väga suur hulk inimesi, kes ise üldse ei teagi, et nad on koroonaviirusega nakatunud või haiged olnud.
#000008
"Antikehade määramine aitab aga tuvastada ka neid, kes on põdenud ilma haigustunnusteta. Vaid nii saame parima ülevaate sellest, kui suur hulk inimesi on koroonaviirusega kokku puutunud," tõdes Jõgi.
#000009
Saaremaa on uuringusse kaasatud seepärast, et seal on haigestumine COVID-19-sse Eestis kõige ulatuslikum. Teiseks piirkonnaks valiti juhuslikkuse alusel Tallinna Õismäe linnaosa, kus haigestumine on tagasihoidlikum. Kahe piirkonna uuringutulemuste võrdlemine on oluline selleks, et teha tasakaalustatud järeldusi ja planeerida üle-eestilist uuringut.
#000010
Mõlemas piirkonnas moodustas Eesti Haigekassa juhuvalimid ning osalemiskutse saavad 1080 inimest Saaremaalt ja 1080 Õismäelt. Uuringusse kaasatakse juhuvalimi alusel inimesi kõikidest vanuserühmadest, vastsündinutest kuni 100-aastasteni.
#000011
Osalema kutsutakse igast kümneaastasest vanusevahemikust 120 inimest, välja arvatud 80–100-aastased, kelle hulgast palutakse uuringus osalema kokku 120 inimest.
#000012
Valimi suurus 1080 inimest kummagi piirkonna kohta tuleneb statistilistest arvutustest.
#000013
Uuringus osalemine on vabatahtlik. "Loodame väga inimeste koostööle, sest mida kiiremini jõuame mõlemast piirkonnast 1080 inimest kaasatud, seda kiiremini saame esmase ülevaate koroonaviiruse levikust ning võime alustada üle-eestilise uuringu planeerimist. Mida rohkem me viiruse kohta teame, seda parem on meil sellega võidelda," rääkis Jõgi.
#000014
Tartu Ülikool korraldab ka koroonaviiruse levimuse uuringut, mille käigus hinnatakse koroonaviiruse levikut ja epideemia kulgu Eestis ninaneelust võetud proovi PCR-uuringu põhjal. Juhuvalimi alusel küsitletakse ja testitakse üle Eesti 16 000–20 000 inimest, et anda riigile tõenduspõhised andmed eriolukorra järkjärgulise lõpetamise strateegiaks.
#000016
Koroonaviiruse antikehateste saavad lasta teha ka tavainimesed
#000017
ECB tõstis intressimäära 2,5 protsendile
#000019
Kallas kritiseeris taas Eesti Energia tegevust
#000024
DeSantis tahab ülikoolides vähendada kaasaegsete ideoloogiate õpetamist
#000027
Tarmu Tammerk: valimiste kajastamisest ERR-is
#000029
Ukraina sõjaväeluure: varsti algab sõja aktiivne faas
#000030
Ryanair sulgeb Tallinnast veel seitse lennuliini
#000031
Ravimiamet tühistas pettuses kahtlustatava apteegi tegevusloa
#000034
Azovstali kaitsjad: Ukraina põgenikule tuleks esitada kolm kontrollküsimust
#000035
Uuring: Tallinnas elab erakordselt palju metsloomi
#000038
Neljapäev toob paljudesse kohtadesse õhukese lumekihi
#000040
Leslie Laasner: Eurovisioonil võid võita endale ka publiku, kellel puudub maitse
#000051
Teadusnõukoda tegutseb vähemalt selle aasta lõpuni
#000052
Haapsalus alustas tegevust HÕFF-i filmiklubi
#000054
Ida-Virumaa suuremate päikesejaamade rajamine vajab kaitseministeeriumi luba
#000055
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000057